अन्ना का वजन हुआ पांच किलो कम  
मजबूत लोकपाल विधेयक के लिए अनशन कर रहे अन्ना हजारे का वजन पिछले सात दिनों में पांच किलो कम हुआ है।
मजबूत लोकपाल विधेयक के लिए अनशन कर रहे अन्ना हजारे का वजन पिछले सात दिनों में पांच किलो कम हुआ है। डाक्टरों का कहना है कि हजारे ठीक हैं लेकिन उनके नजदीकी सहयोगी इस बात से चिंतित हैं। नजदीकी सहयोगी मनीष सिसोदिया ने संवाददाताओं को बताया, पिछले सात दिनों में उनका वजन पांच किलो कम हो गया है। उनका वजन 72 से 67 किलो पर आ गया है। उनका रक्तदाब 130..80 तथा नब्ज दर 90 है।   उन्होंने कहा, उनका स्वास्थ्य ठीक है लेकिन हम चिंतित हैं। अन्य सहयोगी अरविंद केजरीवाल ने कहा कि हजारे के रक्त और मूत्र में किटोन का स्तर हल्का-सा बढ़ा है। कार्यकर्ता किरण बेदी ने कहा कि अन्ना ने पिछले सात दिनों से कुछ नहीं खाया है लेकिन सरकार में इससे कोई चिंतित नजर नहीं आता।